Mõned päevad tagasi jõudsin tagasi Sao Paulosse, kust jaanuari alguses lahkusin Boliivia suunas. Esialgne mõte oli sõita bussidega Buenos Airesest põhja, aga muutsin plaani, kuna olen reisimisest väsinud. Ei jaksa enam, tahaks asjad Tamaarast välja võtta ja riiulile asetada. Tahaks  kööki, kus saaks süüa teha. Tahaks isegi vahelduseks nõusid pesta, hehe. Nüüd istun T korteris, tipsid on nädalavahetuseks ära sõitnud ja mina naudin seda, et ma olen täiesti üksinda ja mitte keegi ei torma uksest sisse-välja, otsimaks midagi oma seljakotist.